
ফাতওয়া নাম্বার:৩০৪ প্রকাশকালঃ১৮-১২-২০২২ ইং 
কোনো মেয়ে কি ইউটিউব চ্যানেলে ভয়েস দিতে 
পারবে? 
প্রশ্ন: 
ইসলামের দৃষ্টিতে কোনো মেয়ে কি তার ইউটিউব চ্যানেলে নিজের 
ভয়েস দিতে পারবে? 
শ্িকারী- সুমাইয়া আক্তার 
উত্তর: 


নারীর আওয়াজ ফিতনার কারণ। তাই নারীর প্রতি শরীয়তের নির্দেশনা 
হল, প্রয়োজন ছাড়া পরপুরুষের সাথে কথা না বলা এবং গাইরে 
মাহরামকে নিজের আওয়াজ না শোনানো। একারণে ইবাদত বন্দেগির 
ক্ষেত্রেও শরীয়তে এ বিষয়টির প্রতি লক্ষ রাখা হয়েছে। যেমন আযান 
দেয়ার দায়িত্ব নারীদের দেয়া হয়নি। নারীদের সকল নামাযের কেরাত 
নয়স্বরে পড়তে হয়। হজের তালবিয়া পুরুষগণ উচ্চ আওয়াজে পড়ে, 
কন্ত নারীদের পড়তে হয় নিয় আওয়াজে। -আহকামুল কুরআন, 
জাসসাস: ৩/৪১২; তাফসীরে রাষী: ২৫/১৬৭; সহীহ বুখারী: 
১২০৩; সহীহ মুসলিম: ৪২৩; মুসান্নাফ ইবনে আবী শাইবাহ: 
১৪৮২২; ১৪৮২৮; শরহু সহীহিল বুখারী: ইবনে বাত্তাল: ৩/১৯৩; 
মওসুওয়্যাহ ফিকহিয়্যাহ: ১৩/২৬৩; বাহরুর রায়েক: ১/ ২৭৭; 
ফাতাওয়া শামী: ১/৪০৬ 

তাই মেয়েদের জন্য ইউটিউব চ্যানেলে ভয়েস দেয়া জায়েয হবে না। 
আর যদি এক্ষেত্রে ইচ্ছাকৃতভাবে আকর্ষণীয় ও কোমল কণ্ঠ দেয়া হয়, 


তবে তো তা আরও বেশি নিন্দনীয়। আল্লাহ তায়ালা বলেন, 

“হে নবী পত্নীগণ! তোমরা সাধারণ নারীদের মতো নও; যদি তোমরা 


তাকওয়া অবলম্বন কর। সুতরাং তোমরা কোমল কণ্ঠে কথা বলো না, 
পাছে অন্তরে ব্যাধি আছে এমন ব্যক্তি লালায়িত হয়ে পড়ে। আর তোমরা 


ন্যায়সঙ্গত কথা বলো।” -সুরা আহযাব: ৩২; ইমদাদুল ফাতাওয়া: 
৯/৪৩৭ 
আল্লাহ তায়ালা ইরশাদ করেন, J 
[31:01 952) 35954 54269500045 
“এবং নারীরা যেনো সজোরে পদক্ষেপ না রাখে, যাতে তাদের গোপন 
সৌন্দর্য জানা হয়ে হয়।” _সূরা নূর: ৩১ 
ইমাম জাসসাস (রহ) বলেন, 

“আবুল আহওয়াস (রহ) আবুল্লাহ (রাযি) থেকে বর্ণনা করেন, 
এখানে সৌন্দর্য দ্বারা উদ্দেশ্য নুপূর। এমনিভাবে মুজাহিদ (রহ) ও 
বলেছেন, ‘এখানে নারীদেরকে এমন সজোরে পা ফেলতে নিষেধ করা 

হয়েছে, যাতে পরপুরুষরা নুপুরের আওয়াজ শুনতে পায়।' 
এখানে একথার প্রমাণ রয়েছে যে, নারার জন্য কথার আওয়াজ এরূপ 
উচ্চ করা নিষেধ, যা পরপুরুষ শুনতে পায়। কারণ নারীকণ্ঠের আওয়াজ, 


তার নুপুরের আওয়াজ অপেক্ষা ফিতনার অধিক সন্তাবনাময়।***” _ 
আহকামুল কুরআন, জাসসাস: ৩/৪১২ 

আবু মুহাম্মাদ আবুজাহ আলমাহদি (উফিয়া আনহু) 

